CELEX: 32021R0733
Language: lt
Date: 2021-05-05 00:00:00
Title: Komisijos įgyvendinimo reglamentas (ES) 2021/733 2021 m. gegužės 5 d. kuriuo dėl leidimo naudoti Enterococcus faecium CECT 4515 kaip pašarų priedą leidimo turėtojo pavadinimo iš dalies keičiamas Įgyvendinimo reglamentas (ES) Nr. 887/2011 bei Įgyvendinimo reglamentas (ES) 2017/961 ir dėl leidimo naudoti Bacillus amyloliquefaciens CECT 5940 kaip pašarų priedą leidimo turėtojo pavadinimo iš dalies keičiamas Įgyvendinimo reglamentas (ES) 2020/1395 (Tekstas svarbus EEE)

2021 5 6   
               
               
                  LT
               
               
                  Europos Sąjungos oficialusis leidinys
               
               
                  L 158/11
               
            
         KOMISIJOS ĮGYVENDINIMO REGLAMENTAS (ES) 2021/733
         2021 m. gegužės 5 d.
         kuriuo dėl leidimo naudoti Enterococcus faecium CECT 4515 kaip pašarų priedą leidimo turėtojo pavadinimo iš dalies keičiamas Įgyvendinimo reglamentas (ES) Nr. 887/2011 bei Įgyvendinimo reglamentas (ES) 2017/961 ir dėl leidimo naudoti Bacillus amyloliquefaciens CECT 5940 kaip pašarų priedą leidimo turėtojo pavadinimo iš dalies keičiamas Įgyvendinimo reglamentas (ES) 2020/1395
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
         kadangi:
         
                     (1)
                  
                  
                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
                  
               
                     (2)
                  
                  
                     bendrovė „Evonik Nutrition & Care GmbH “ pateikė prašymą pagal Reglamento (EB) Nr. 1831/2003 13 straipsnio 3 dalį, siūlydama pakeisti leidimo turėtojo pavadinimą Komisijos įgyvendinimo reglamente (ES) Nr. 887/2011 (2), Komisijos įgyvendinimo reglamente (ES) 2017/961 (3) ir Komisijos įgyvendinimo reglamente (ES) 2020/1395 (4);
                  
               
                     (3)
                  
                  
                     pareiškėjas tvirtina, kad bendrovė „Evonik Nutrition & Care GmbH“ pakeitė savo pavadinimą į „Evonik Operations GmbH“. Kartu su prašymu buvo pateikti atitinkami jį pagrindžiantys duomenys;
                  
               
                     (4)
                  
                  
                     pasiūlytasis leidimo sąlygų pakeitimas yra tik administracinio pobūdžio, todėl nėra būtinybės iš naujo vertinti atitinkamo pašarų priedo. Apie šį prašymą pranešta Europos maisto saugos tarnybai;
                  
               
                     (5)
                  
                  
                     siekiant, kad bendrovei būtų leidžiama naudotis pašarų priedo rinkodaros teisėmis pavadinimu „Evonik Operations GmbH“, būtina pakeisti leidimo sąlygas;
                  
               
                     (6)
                  
                  
                     todėl Įgyvendinimo reglamentas (ES) Nr. 887/2011, Įgyvendinimo reglamentas (ES) 2017/961 ir Įgyvendinimo reglamentas (ES) 2020/1395 turėtų būti atitinkamai iš dalies pakeisti;
                  
               
                     (7)
                  
                  
                     saugos priežasčių, dėl kurių reikėtų nedelsiant pradėti taikyti šiuo reglamentu padarytus Įgyvendinimo reglamento (ES) Nr. 887/2011, Įgyvendinimo reglamento (ES) 2017/961 ir Įgyvendinimo reglamento (ES) 2020/1395 pakeitimus, nėra, todėl tikslinga nustatyti pereinamąjį laikotarpį, per kurį galėtų būti sunaudotos turimos atsargos;
                  
               
                     (8)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) Nr. 887/2011 pakeitimai
            Įgyvendinimo reglamentas (ES) Nr. 887/2011 iš dalies keičiamas taip:
            
                        1)
                     
                     
                        pavadinime žodžiai „leidimo turėtojas – „Evonik Nutrition & Care GmbH““ pakeičiamas žodžiais „leidimo turėtojas – „Evonik Operations GmbH““;
                     
                  
                        2)
                     
                     
                        priedo antroje skiltyje „Leidimo turėtojo pavadinimas“ žodžiai „Evonik Nutrition & Care GmbH“ pakeičiami žodžiais „Evonik Operations GmbH“.
                     
                  
         
            2 straipsnis
            Įgyvendinimo reglamento (ES) 2017/961 pakeitimai
            Įgyvendinimo reglamentas (ES) 2017/961 iš dalies keičiamas taip:
            
                        1)
                     
                     
                        pavadinime žodžiai „leidimo turėtojas „Evonik Nutrition & Care GmbH““ pakeičiamas žodžiais „leidimo turėtojas – „Evonik Operations GmbH““;
                     
                  
                        2)
                     
                     
                        priedo antroje skiltyje „Leidimo turėtojo pavadinimas“ žodžiai „Evonik Nutrition & Care GmbH“ pakeičiami žodžiais „Evonik Operations GmbH“.
                     
                  
         
            3 straipsnis
            Įgyvendinimo reglamento (ES) 2020/1395 pakeitimai
            Įgyvendinimo reglamentas (ES) 2020/1395 iš dalies keičiamas taip:
            
                        1)
                     
                     
                        pavadinime žodžiai „leidimo turėtoja – bendrovė „Evonik Nutrition & Care GmbH““ pakeičiamas žodžiais „leidimo turėtojas – „Evonik Operations GmbH““;
                     
                  
                        2)
                     
                     
                        priedo antroje skiltyje „Leidimo turėtojo pavadinimas“ žodžiai „Evonik Nutrition & Care GmbH“ pakeičiami žodžiais „Evonik Operations GmbH“.
                     
                  
         
            4 straipsnis
            Pereinamojo laikotarpio nuostatos
            Turimas priedų atsargas, atitinkančias nuostatas, taikomas prieš šio reglamento įsigaliojimą, galima toliau pateikti rinkai ir naudoti tol, kol pasibaigs jų turimos atsargos.
         
         
            5 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. gegužės 5 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 268, 2003 10 18, p. 29.
         
            (2)  2011 m. rugsėjo 5 d. Komisijos įgyvendinimo reglamentas (ES) Nr. 887/2011 dėl leidimo naudoti Enterococcus faecium CECT 4515 preparatą kaip pašarų priedą mėsiniams viščiukams (leidimo turėtojas – „Norel S.A.“) (OL L 229, 2011 9 6, p. 7).
         
            (3)  2017 m. birželio 7 d. Komisijos įgyvendinimo reglamentas (ES) 2017/961 dėl leidimo naudoti Enterococcus faecium CECT 4515 preparatą kaip nujunkytų paršelių pašaro priedą ir dėl jo naudojimo pagal naują paskirtį nujunkytų paršelių ir mėsinių viščiukų geriamajame vandenyje, kuriuo iš dalies keičiami reglamentai (EB) Nr. 2036/2005 ir (ES) Nr. 887/2011 (leidimo turėtojas „Evonik Nutrition & Care GmbH“) (OL L 145, 2017 6 8, p. 7).
         
            (4)  2020 m. spalio 5 d. Komisijos įgyvendinimo reglamentas (ES) 2020/1395 dėl leidimo naudoti Bacillus amyloliquefaciens CECT 5940 kaip mėsinių viščiukų lesalų priedą atnaujinimo, leidimo jį naudoti kaip dedeklinių vištaičių lesalų priedą (leidimo turėtoja – bendrovė „Evonik Nutrition & Care GmbH“), kuriuo panaikinamas Reglamentas (EB) Nr. 1292/2008 (OL L 324, 2020 10 6, p. 3).